Musiyum R.A. Kartini (Rembang)

Musiyum R.A. Kartini (carakan:ꦩꦸꦱꦶꦪꦸꦩ꧀ ꦫ꧉​ꦲ꧉​ꦏꦂꦠꦶꦤꦶꦤꦶ) yaiku musiyum kang mapan ana ing Lingkungan Dalem Padhinesan Bupati Rembang. Musiyum R.A. Kartini dumunung ing Jl. Gathot Subrata No.8, Kabupatèn Rembang, Propinsi Jawa Tengah. Musiyum R.A. Kartini ing jaman semana minangka papan panggènan asli Raden Ayu Kartini lan garwané Raden Adipati Djojo Adiningrat, Bupati Rembeng 1889-1912.www.anneahira.com:Museum Kartini - Tak Hanya Untuk Mengenang Kartini (diaksès tanggal 7 Sèptèmber 2012) Saliyané ing Rembang, musiyum kang nyimpen babagan tinggalan Radèn Ayu Kartini uga ana ing Kabupatèn Jepara, musiyum iku diarani Musiyum Kartini.
jmpl|Gambar Raden Ayu Kartini ing jero Musiyum R. A. Kartini Rembang

 Sujarah Musiyum 
Musiyum iki diadegaké 21 April taun 1967 awit yasané Bupati Rembang, Adnan Widodo. Musiyum iki sejatiné dalem padhinesan lawas para bupati Rembang kang angadeg wus wiwit jaman panjajahan Pamrèntah Kolonial Nèderlan Indiya.  Musiyum wiwitané amung nganggo tinggalan kamar Raden Ayu Kartini banjur diambakaké nganggo kabèh sapanjeroné dalem padhinesan bupati Rembang kang lawas. Mula, sadurungé musiyum iki diarani Musiyum Kamar Pengabdian R.A. Kartini sing pungkasané diowahi dadi Musiyum R.A. Kartini ing taun 2011.

Musiyum iki diadegaké kanggo mèngeti piyayi émansipasi wanita, yaiku Radèn Ayu Kartini. Nalika wiwitan awujud, musiyum iki ambané amung kamar turu Raden Ayu Kartini. Nanging, ing taun 2011 Kamentrèn Kabudayan lan Pariwisata Rapublik Indhonésia maringi rèvitalisasi kang pungkasané digunakaké kanggo ngembangaké lan nggedhèkaké musiyum kasebut. Saiki Musiyum R.A. Kartini Rembang dadi amba, ambané wangunan yaiku 3.732,4 m² lan ambané tanah yaiku 19.306 m².

Musiyum R.A. Kartini nduwèni kolèsi dhokumèntasi, barang-barang asli, lan tironan barang-barang tinggalan kang digunakaké Kartini ing saben dina. Ana 11 kamar kang nampilaké kenangan R.A. Kartini. Kaya pajangan ing ruwang utama kang isiné sarasilah kulawarga Radèn Ayu Kartini, uga ana papan kanggo nyimpen jamu lan kothak layang. Kajaba iku, ing kamar liyané ana méja riyas Radèn Ayu Kartini lan kothak bayi. Ing ruwang liyané ana méja kursi tamu kang isih asli gawénan saka kayu jati kanthi ukiran kas motif Jawa, piranti kanggo mbathik kayata canthing duwèké R.A. Kartini, Lukisan R.A. Kartini nalika krama kaliyan Bupati Rembang: Radèn Mas Adipati Djoyodiningrat, poto tuladha surat nganggo basa Walanda kang ditujokaké marang kancané ing Holland, lan tinggalan liyané.www.visitjawatengah.com:Museum Perjuangan Wanita Indonesia Rembang : Peninggalan RA Kartini (diaksès tanggal 7 Sèptèmber 2012) Pawujudan iki bisa nuduhaké sumangat juwangé Radèn Ayu Kartini anggoné nyuwarakaké èmansipasi wanita ing jaman dhisik.

Gedhong Musiyum R.A. Kartini disawang nduweni arsitèktur corak Jawa, nanging sejatiné ana unsur kolonial kang wujud ana ing wangunan kasebut. Kaya ing bagéyan kolom, gedhong iku nggambaraké arsitèktur gaya Èropa sing digawé saka campuran pasir lan kapur. Gunggungé ana 20 saka panyangga kang wernané putih polos, 4 saka guru wujudé saka kayu jati lan 10 saka liyané kang wernané putih gedhé kanthi tèkstur rigi-rigi.

 Gladri 

 Kagiyatan Wisata lan Kunjungan 
Musiyum R.A. Kartini buka saben dina, Senèn-Jumuwah buka saka jam 08.00-15.00 WIK, Setu lan Ngahad buka saka jam 09.00-15.00 WIK. Sarana sing ana ing Musiyum R.A. Kartini ya iku, pakiwan, taman, ruwang katrangan lan karcis, ruwang pamèran, pendhapa, lan ruwang audiovisual. Wisatawan kang arep mlebu Musiyum R.A. Kartini mung kudu bayar tikèt musiyum Rp.2.000. 

Wisatawan sing arep menyang Musiyum R.A. Kartini bisa nggunakaké layanan transportasi umum kayata bis, ojèk lokal utawa ojèk online. Lokasi musiyum iki uga wus cumepak ing Google Maps. 

 Uga delengen 

 Pasisir Caruban
 Pasisir Karang Jahé
 Alun-Alun Rembang
 Pasisir Wates
 Pasisir Jatisari

 Rujukan 

 Pranala jaba 

 Situs resmi Musiyum R.A. Kartini Rembang, Museum R.A. Kartini Rembang – Kamar Pengabadian R.A. Kartini
 Situs resmi Pemerintahan Kabupatèn Rembang, https://rembangkab.go.id/ 

Kategori:Musiyum ing Jawa Tengah
Kategori:WikiWastra